
	COMISIA JURIDICĂ, DE DISCIPLINĂ ŞI IMUNITĂŢI
	
	


            Bucureşti, 8 martie 2016
                                                                                     Pl-x 51/2016                                                              

       AVIZ

       asupra

propunerii legislative pentru modificarea şi completarea art.684 din Legea nr.95/2006 privind reforma în domeniul sănătăţii 
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea art. 684 din Legea nr.95/2006 privind reforma în domeniul sănătăţii, trimisă cu adresa nr. Pl-x 51 din 29 februarie 2016, înregistrată cu  nr. 4c-11/233 din 2 martie 2016.
Senatul, în calitate de primă Cameră sesizată, a respins iniţiativa legislativă în şedinţa din data de 23 februarie 2016.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat.
           Propunerea legislativă are ca obiect de reglementare modificarea art.684 din Legea nr.95/2006 privind reforma în domeniul sănătăţii, în sensul introducerii posibilităţii ca, în cazul în care partea implicată nu este de acord cu decizia Comisiei pentru stabilirea cazurilor de malpraxis, să poată solicita un raport de contra-expertiză elaborat de o comisie similară din unul din statele membre ale Uniunii Europene.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 8 martie 2016.

Membrii comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, aviz transmis prin adresa cu nr. 1150 din 27 octombrie 2015.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 

În raport de obiectul şi conţinutul reglementării, propunerea legislativă face parte din categoria legilor ordinare.

                                     PREŞEDINTE,                          

                     SECRETAR,

                            BOGDAN LIVIU CIUCĂ                                                  VASILE VARGA

Consilier parlamentar,







Rodica Penescu  

